L 254/58 Den Europæiske Unions Tidende 26.9.2009 KOMMISSIONENS FORORDNING (EF) Nr. 885/2009 af 25. september 2009 om ændring af forordning (EF) nr. 378/2005 for så vidt angår referenceprøver, gebyrer og de i bilag II anførte laboratorier (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætnings- stoffer (!), særlig artikel 7, stk. 4, første afsnit, og artikel 21, stk. 3, og ud fra følgende betragtninger: (1) Ved forordning (EF) nr. 1831/2003 er der etableret en fællesskabsprocedure for godkendelse af markedsføring og anvendelse af fodertilsætningsstoffer. I henhold til forordningen skal den, der ønsker godkendelse af et fodertilsætningsstof eller en ny anvendelse af et fodertil- sætningsstof, indsende en ansøgning om godkendelse i overensstemmelse med samme forordning. (2) — Ved Kommissionens forordning (EF) nr. 378/2005 (?) er der fastsat gennemførelsesbestemmelser til forordning (EF) nr. 1831/2003 for så vidt angår ansøgninger om godkendelse af et fodertilsætningsstof eller en ny anven- delse af et fodertilsætningsstof og EF-referencelaborato- riets forpligtelser og opgaver. (3) — I henhold til forordningen skal den, der ansøger om en godkendelse, indsende referenceprøver i den form, hvori ansøgeren agter at markedsføre fodertilsætningsstoffet, eller som nemt kan ændres til den form, hvori ansøgeren agter at markedsføre fodertilsætningsstoffet. (4) — Forordning (EF) nr. 378/2005 foreskriver endvidere, at EF-referencelaboratoriet skal pålægge ansøgeren et gebyr på 6000 EUR for hver ansøgning. Bilag II til forord- ningen indeholder desuden en liste over konsortiet af nationale referencelaboratorier, der bistår EF-referencela- boratoriet med varetagelsen af dets forpligtelser og opgaver. (5) — Erfaringerne med anvendelsen af forordning (EF) nr. 378/2005 viser, at det vil være hensigtsmæssigt at præci- sere visse detaljer i de gældende krav til de reference- prøver, der skal indsendes af ansøgerne i visse tilfælde, samt at forenkle kravene, når der er tale om a) ansøg- ninger om godkendelse af nye anvendelser af allerede godkendte tilsætningsstoffer og b) ansøgninger om ændring af vilkårene for godkendelser, når den foreslåede ændring ikke vedrører egenskaberne ved fodertilsætnings- (1) EUT L 268 af 18.10.2003, s. 29. (?) EUT L 59 af 5.3.2005, s. 8. stoffet, der tidligere er indsendt til EF-referencelaborato- riet i form af en referenceprøve af det pågældende foder- tilsætningsstof. Erfaringen viser, at der bør fastsættes forskellige gebyr- satser, der afhænger af, hvilken type ansøgning der er tale om, især under hensyntagen til behovet for nye referen- ceprøver og nye evalueringer af metoden til analyse af allerede godkendte fodertilsætningsstoffer. Dertil kommer, at der findes multianalytmetoder baseret på et nærmere defineret princip, som kan anvendes til enkeltbestemmelse eller samtidig bestemmelse af et/en eller flere stoffer/agenser i de specifikke matricer, der er defineret i metoden. Erfaringen viser, at det er muligt at gennemføre evalueringerne af analysemetoderne for grupper af fodertilsætningsstoffer, der ligner hinanden, når også analysemetoderne svarer til hinanden, især når der er tale om sådanne multianalytmetoder. En række allerede godkendte fodertilsætningsstoffer, der er omfattet af den i artikel 10, stk. 2, i forordning (EF) nr. 1831/2003 omhandlede revurderingsprocedure, kan gøres til genstand for ansøgninger, der indsendes samtidig i homogene grupper, når de tilhører samme kategori af fodertilsætningsstoffer, samme funktionelle gruppe og samme underklassifikation, hvor det er rele- vant, og når de anvendte analysemetoder er af typen multianalytmetode. Stofferne i gruppen »kemisk definerede aromaer« i EF- registret over fodertilsætningsstoffer, der tilhører katego- rien sensoriske tilsætningsstoffer og er indplaceret i den funktionelle gruppe aromastoffer, er en gruppe af foder- tilsætningsstoffer, som p.t. tegner sig for næsten to tred- jedele af registreringerne i EF-registret over fodertilsæt- ningsstoffer. De pågældende kemisk definerede aromaer er omfattet af den i artikel 10, stk. 2, i forordning (EF) nr. 1831/2003 omhandlede revurderingsprocedure og kan derfor øge arbejdsbyrden i processen betydeligt. Disse kemisk definerede aromaer udgør desuden en homogen gruppe af fodertilsætningsstoffer, for så vidt angår betin- gelserne for godkendelse af stofferne og den sikkerheds- vurdering af dem, der skal foretages i henhold til de særlige krav vedrørende stofferne, der er fastsat i Kommissionens forordning (EF) nr. 429/2008 af 25. april 2008 om gennemførelsesbestemmelser til Europa-Parlamentets og Rådets forordning (EF) Nr. 1831/2003 for så vidt angår udarbejdelse og indgivelse af ansøgninger samt vurdering og godkendelse af foder- tilsætningsstoffer (?). For mange af disse kemisk define- rede aromaer kan de analysemetoder, der anvendes, være af typen multianalytmetode. () EUT L 133 af 22.5.2008, s. 1.